Faf du Plessis beboet vir balpeuteryFoto: Express News-skermskoot Faf du Plessis van die Proteas is Saterdag beboet vir balpeutery tydens die tweede kriekettoets teen Pakistan. Du Plessis is met 50% van sy toetsfooi beboet nadat skeidsregters Vrydagaand gesien het hoe hy die bal teen die ritssluiter van sy broeksak vryf. Skeidsregters het die kaptein, Graeme Smith, ontbied en die bal is vervang. Pakistan is vyf straflopies toegeken. Die skeidsregters, Ian Gould en Rod Tucker, het die voorval by David Boon, die wedstryd se skeidsregter, aangemeld. “Du Plessis het nie die klag teengestaan nie en die boete is toepaslik gegewe die omstandighede,” het Boon gesê. Du Plessis is die eerste Suid-Afrikaner wat vir balpeutery beboet word. Lees ook: Faf du Plessis moontlik gestraf vir balpeutery